પ૦૦ અને ૧૦૦૦ રૂપિયાની નોટ ઉપર પ્રતિબંધ બાદ ખેડૂતોને ભારે હાલાકીનો સામનો કરવો પડયો છે, સોમવાર સુધી વિવિધ પાકોની હરાજી પણ બંધ થઈ ગઈ છે જ્યારે શાકભાજી પકવતાં ખેડૂતો પણ નિરાશ થયા છે, નોટ ઉપર પ્રતિબંધ પહેલા ખેડૂતોની શાકભાજી માર્કેટમાં ઉચા ભાવે વેચાઈ રહી હતી પરંતુ નોટ ઉપર પ્રતિબંધ આવી જતાં શાકભાજીના વેપારીઓ ખરીદી ઓછી કરી દેતા પ૦ ટકા ઓછા ભાવમાં શાકભાજી વેચવાની ફરજ પડી છે એટલું જ નહી ફુલાવરનું વાવેતર કર્યુ હોય તેવા અગ્રણી ખેડૂત રાજુભાઈ પટેલએ જણાવ્યુ હતું કે, પહેલા ફુલાવર ૪૦૦થી પ૦૦ રૂપિયા પ્રતિ ર૦ કિલોએ વેચાણ થતુ હતુ પરંતુ નોટ ઉપર પ્રતિબંધ લાગી જતા હાલ ફુલાવર પ૦થી ૭૦ રૂપિયા પ્રતિ ર૦ કિલોના ભાવે વેચાઈ રહી છે.